1. **Latvijas Psihoterapeitu biedrības**
2. **Sertifikācijas un resertifikācijas komisijas nolikums.**

**1.LPB sertifikācijas un resertifikācijas komisija.**

1.1.Latvijas Psihoterapeitu biedrības (LPB) Sertifikācijas un resertifikācijas komisija tiek ievēlēta LPB kopsapulcē un tajā pārstāvētas visas LPB iekļautās psihoterapijas virzienu dalīborganizācijas.

1.2.Atbilstoši LPB Kārtības rullim, katrai dalīborganizācijai/psihoterapijas virzienam par katriem 10 pilntiesīgiem biedriem tiek piešķirta viena vieta pārstāvniecībai Sertifikācijas un resertifikācijas komisijā, bet kopumā ne vairāk kā divas vietas. Sertifikācijas un resertifikācijas komisija tiek ievēlēta ikgadējās kopsapulces laikā. Tās pilnvaru termiņš ir trīs gadi.

1.3.Sertifikācijas un resertifikācijas komisija darbojas, vadoties pēc LPB kopsapulces lēmumiem par psihoterapijas izglītības standartiem. LPB izglītības standarti tiek veidoti, saskaņā ar Eiropas Psihoterapijas Asociācijas (EPA) un EPA sastāvā esošo psihoterapijas virzienu asociāciju izglītības standartiem un sertificēšanas/resertificēšanas principiem.

1.4.LPB izstrādātās un apstiprinātās sertifikācijas procedūras mērķis ir nodrošināt individuālu, bet vienotiem kritērijiem un standartiem atbilstošu psihoterapijas speciālistu iegūtās izglītības, profesionālās apmācības, kompetenču un kvalifikācijas kritēriju atbilstības izvērtēšanu, nolūkā nodrošināt profesionālu un drošu psihoterapijas pakalpojumu sniegšanu.

1.5.Sertifikācijas/resertifikācijas procesa rezultātā tiek izsniegts psihoterapijas speciālista sertifikāts, vai tiek atteikta tā izsniegšana. Psihoterapijas speciālista sertifikāts tiek sagatavots un ir pieejams biedram elektroniskā veidā LPB mājas lapā, sadaļā - mans profils/sertifikāti.

1.6.Sertifikācija un resertikācija ir visiem LPB pilntiesīgiem biedriem saistoša un obligāta profesionālās kvalifikācijas atbilstības novērtēšanas procedūra. Pēc iestāšanās LPB pusgada laikā biedram jāsertificējas. Ja biedrs pusgada laikā nav sertificējies pēc iestāšanās LPB, valde var lemt par biedra izslēgšanu.

**2.Izglītības standarts psihoterapijā.**

**2.1.Izglītība psihoterapijā:**

2.1.1.izglītība psihoterapijā ilgst ne mazāk kā septiņus gadus, ar kopējo izglītības stundu skaitu ne mazāk kā 3200, kas sastāv no pamatizglītības un izglītības psihoterapijas nozarē;

2.1.2.par pamatizglītību pirms psihoterapijas apgūšanas tiek pieņemta pabeigta augstākā izglītība, kas atbilst maģistra grādam (vai tam pielīdzinātai izglītībai) humanitārajās, sociālajās vai medicīnas zinībās (psiholoģijā, medicīnā, sociālajā darbā, teoloģijā, pedagoģijā, vai mākslu terapijā, ja pirms tam iegūts bakalaura grāds kādā no iepriekš minētajām nozarēm);

2.1.3.speciālā izglītība psihoterapijā ilgst ne mazāk kā četrus gadus pēc pamatizglītības, kas nav mazāka par maģistra grādu iegūšanas ar kopējo stundu skaitu ne mazāk kā 1600.

**2.2.Izglītība izvēlētajā psihoterapijas virzienā:**

2.2.1.ar apmācību izvēlētajā psihoterapijas virzienā ir domāta sistemātiska izglītība vismaz 4 gadu apjomā ar kopējo stundu skaitu ne mazāk kā 1600 atbilstošā psihoterapijas virziena mācību programmas ietvaros, ko realizē mācību organizācijas ar juridiskas personas statusu;

2.2.2.atbilstoši LPB Kārtības ruļļa 2.7. punktam “Mācību organizācijas” ir organizācijas, kuras realizē pilnu izglītības programmu psihoterapijā vai psihoterapijas virzienā;

2.2.3.lai sertificētu individuālos biedrus, mācību programmas atbilstību LPB izglītības standartiem izvērtē LPB Sertifikācijas un resertifikācijas komisija;

2.2.4.teorētiskajā apmācību daļā psihoterapijas virziena apmācību ietvaros jābūt zināšanu apgūšanai par psihes darbības un personības teorijām, psihopataloģijas, psihiatrijas un psihofarmakoloģijas pamatiem, intervences un novērtējuma metodēm, ieskatam citos psihoterapijas virzienos, zinātniskās pētniecības metodoloģijai un profesionālajai ētikai;

2.2.5.praktiskā apmācību daļa ietver praksi psihiskās veselības jomā vismaz 2 gadu garumā supervizora vadībā, atbilstoši psihoterapijas virziena prasībām;

2.2.6.personīgā psihoterapeitiskā pieredze ne mazāk kā 250 stundu apjomā. Tā ietver gan individuālo, gan grupu terapijas pieredzi – stundu proporcionālais sadalījums atbilstoši psihoterapijas virziena prasībām. Terapeitiskās pieredzes stundas sertifikācijai tiek ieskaitītas pie psihoterapeitiem (psihoterapijas specālistiem), kas atzīti kā virziena mācību organizācijas psihoterapeiti (psihoterapijas speciālisti), pie LPB, EPA, LĀPA vai citu valstu nacionālo dalīborganizāciju sertificētiem psihoterapeitiem (psihoterapijas speciālistiem). Vismaz 50 terapeitiskās pieredzes stundas obligāti jāiziet pie attiecīgā psihoterapijas virziena psihoterapeita (psihoterapijas specālista);

2.2.7.apmācība tiek uzskatīta par pabeigtu pēc kvalifikācijas saņemšanas mācību organizācijā;

2.2.8.sertifikācijas pretendentam ir jābūt sava virziena profesionālas psihoterapeitu LPB dalīborganizācijas biedram.

* + 1. **3.Sertificēšanas kārtība.**

3.1.Sertifikācijas un resertifikācijas komisija pieņem lēmumus, pamatojoties uz LPB kopsapulcē izstrādāto Sertifikācijas un resertifikācijas nolikumu.

3.2.Virzienu biedrības rekomendē sertifikācijai LPB vienīgi pilnu mācību programmu pabeigušus speciālistus (pilnīga atbilstība LPB, EPA standartiem un prasībām).

3.3.Rekomendēt LPB sertifikācijai var virzienu sertifikācijas komisijas locekļi, kas paši ir re~~se~~rtificēti LPB biedri.

3.4.Ja pretendents ir LPB biedrs un tādas profesionālās psihoterapeitu organizācijas biedrs, kas nav pārstāvēta Latvijā, tad viņa sertifikācijas vai resertifikācijas procesam nepieciešamas divas uz pieciem gadiem re~~se~~rtificēto LPB biedru rekomendācijas un pretendenta supervizora rekomendācija.

3.5.Lai Sertifikācijas un resertifikācijas komisijas lēmumi par sertifikāciju būtu spēkā, sertifikācijā jābūt klāt sertificējamā dalīborganizācijas pārstāvim un vairāk nekā pusei citu dalīborganizāciju pārstāvjiem.

3.6.Pēc mācību pabeigšanas sertifikāts pirmo reizi tiek izsniegts uz 2 gadiem. Šo 2 gadu laikā jāprezentē 20 (divdesmit) gadījumi grupā vai individuāli, pie LPB atzītiem supervizoriem atbilstošajā psihoterapijas virzienā. Personīgās psihoterapijas un supervīziju stundas jāapliecina ar izziņu.

3.7.Ja pretendentam ir bijusi uz viena psihoterapijas virziena rekomendācijas pamata piešķirta sertifikācija un pēc papildus cita virziena psihoterapijas mācību pabeigšanas pretendents sertificējas uz jaunapgūtā psihoterapijas virziena biedrības rekomendācijas pamata, tad sertifikāts tiek piešķirts uz diviem gadiem vai pieciem gadiem, pamatojoties uz rekomendāciju. Lai sertificētos papildus apgūtajā psihoterapijas virzienā, jāieiesniedz sertifikācijai nepieciešamie dokumenti pilnā apjomā kopā ar papildus apgūtā psihoterapijas virziena rekomendāciju. Papildus psihoterapijas virziens tiek ierakstīts LPB reģistrā. LPB psihoterapeitu (psihoterapijas speciālistu) sertifikāts var tikt sagatavots par katru virzienu atsevišķi.

3.8.Pēc 2 gadīgā sertifikāta psihoterapeits resertifikācijā pretendē uz 5 gadīgo sertifikātu, ja izpildītas prasības par 20 (divdesmit) prezentētiem gadījumiem supervīzijā un pārējās resertifikācijas prasības.

3.9. Lai sertificētos, LPB biedrs elektroniski iesniedz Sertifikācijas un resertifikācijas komisijai sekojošus dokumentus:

3.9.1.dalīborganizācijas rekomendācija (pielikums Nr.1);

3.9.2.aizpildīta veidlapa - iesniegums par sertifikāta piešķiršanu (pielikums Nr.2);

3.9.3.diploma kopijas par augstāko izglītību – bakalaura un maģistra grāds;

3.9.4.dokumenta kopija par izglītību psihoterapijā. Dokuments par izglītību psihoterapijā jāpievieno ar tā pielikumu, kur atspoguļojas mācību stundu sadalījums atbilstoši LPB prasībām un psihoterapijas virziena prasībām;

3.9.5.izziņa/s par personisko terapiju;

3.9.6.izziņa/s par saņemto supervīziju stundām un prezentēto gadījumu skaitu;

3.9.7.CV (profesionālās darbības, izglītības un pieredzes pārskats uz 1-2 lpp., datums);

3.9.8.īss psihoterapeitiskās prakses pārskats uz 1–2 lpp. (jāatspoguļo praktiskais darbs psihoterapijas virzienā);

3.9.9.apliecinājums par sertifikācijas nodevu;

3.9.10.apliecinājums par biedra naudas nomaksu;

3.9.11.dokumenti par papildus tālākizglītību psihoterapijā utt. (semināri, konferences, apmācības);

3.10.katra virziena biedrības Sertifikācijas/resertifikācijas komisija vai dalīborganizācijas pārstāvis/ji (tikai gadījumos, ja dalīborganizācijai nav sertifikācijas/resertifikācijas komisijas) pārskata kandidāta dokumentus un izsniedz elektroniski parakstītu rekomendāciju (pielikums Nr.1).

3.11.dokumenti (.doc/.pdf,/.jpg formātā apkopoti vienā failā) Sertifikācijas un resertifikācijas komisijai ir jānosūta elektroniski uz epastu: sert@psihoterapija.lv ne vēlāk kā 14 (četrpadsmit) dienas pirms Sertifikācijas un resertifikācijas komisijas sēdes. Vēlāk iesniegtie dokumenti, tiks skatīti nākamajā sēdē.

3.12.Sertifikācijai nepieciešamie dokumenti jāapkopo vienā failā norādītajā secībā (punkts 3.9.2.-3.9.11.) un jāparaksta ar drošu elektronisko parakstu. Dalīborganizācijas rekomendācija tiek pievienots kā atsevišķs fails. Rekomendācija un kandidāta dokumenti tiek nosūtīti vienā kopīgā epastā.

3.13.Sertifikācijas un resertifikācijas komisija ir tiesīga sertifikācijas kandidātam lūgt uzrādīt iesniegto dokumentu oriģinālus, iesniegt precizējumus vai paskaidrojumus par profesionālo darbību.

3.14.Sertifikācijas un resertifikācijas komisija var nepieņemt dokumentus izskatīšanai, ja sertifikācijas kanditāts nebūs ievērojis dokumentu iesniegšanas kārtību, noformēšanu un iesniegšanas termiņu.

**5.Sertifikācijas atteikums.**

5.1.Ja pretendents sniedz LPB Sertifikācijas un resertifikācijas komisijai nepatiesas vai sagrozītas ziņas, sertifikātu var nepiešķirt vai anulēt. Šādus gadījumus var nodot izskatīšanai LPB Ētikas komisijā.

5.2.Sertifikācijas un resertifikācijas komisija var atteikt sertifikāciju, pamatojoties uz LPB Ētikas komisijas ziņojumu. Sarežģītos gadījumos, lai pieņemtu lēmumu, Sertifikācijas un resertifikācijas komisija var pieaicināt dalīborganizācijas, valdes vai Ētikas komisijas pārstāvjus.

5.3.Atsevišķos gadījumos, kad pretendenta izglītības dokumenti atbilst sertifikācijas prasībām, bet rodas šaubas par profesionālajām kompetencēm un/vai garīgās veselības stāvokli, Sertifikācijas un resertifikācijas komisijai ir tiesības sertificējamam izvirzīt papildu prasības /piemēram, pašterapijas vai supervīziju veidā/, kas jāizpilda Sertifikācijas un resertifikācijas komisijas noteiktajā laika posmā, lai atkārtoti pretendētu sertificēties. Prasībām un to iemesliem jābūt fiksētiem protokolā, ko pievieno sertificējamā lietai, un to izpilde tiek pārbaudīta atkārtotajā Sertifikācijas un resertifikācijas komisijas sēdē.

5.4.Ja Sertifikācijas un resertifikācijas komisijas izvirzītās prasības netiek izpildītas noteiktajā laikā, tad Sertifikācijas un resertifikācijas komisija var atteikt sertifikāciju, kamēr prasības netiek izpildītas vai izvirzīt jaunas prasības ar jauniem izpildes laika termiņiem.

**6.Resertificēšanas kārtība.**

6.1.Resertificēties var iepriekš Latvijas Psihoterapeitu biedrības (LPB) sertificēts speciālists, kurš sertifikāta derīguma laikā aktīvi praktizējis psihoterapiju izvēlētajā virzienā un sistemātiski paaugstinājis savu profesionālo kvalifikāciju.

6.2.Resertifikācijai vienā gadā jāiegūst 50 punktipiecās profesionālās darbības un attīstības jomās. Pēc 2 gadīgā sertifikāta tas atbilst 100 punktiem, pēc 5 gadīgā sertifikāta 250 punktiem.

6.3.Resertificējoties pēc 2 gadīgā sertifikāta, obligāta prasība ir prezentēt 20 (divdesmit) individuālos gadījumus supervīzijā (grupas vai individuālajā), pie LPB atzītiem supervizoriem atbilstošajā psihoterapijas virzienā.

6.3.Resertificējoties pēc 5 gadīgā sertifikāta, obligāta prasība ir prezentēt 50 (piecdesmit) individuālos gadījumus supervīzijā (grupas vai individuālajā) pie LPB atzītiem supervizoriem.

6.4.Personīgās psihoterapijas, supervīziju, kovīziju stundas jāapliecina ar izziņu.

6.5. Lai resertificētos, LPB biedrs elektroniski iesniedz Sertifikācijas un resertifikācijas komisijai sekojošus dokumentus:

6.5.1.aizpildīta veidlapa - dalīborganizācijas rekomendācija resertifikācijai (pielikums Nr.3);

6.5.2.aizpildīta veidlapa – iesniegums par resertifikāciju (pielikums Nr.4);

6.5.3.CV (profesionālās darbības, izglītības un pieredzes pārskats uz 1-2 lpp., datums);

6.5.4.īss psihoterapeitiskās prakses pārskats uz 1–2 lpp. (jāatspoguļo praktiskais darbs psihoterapijas virzienā);

6.5.5.apliecinājums par resertifikācijas nodevu;

6.5.6.apliecinājums par biedra naudas nomaksu;

6.5.7.aizpildīta veidlapa par profesionālo pilnveidi (pielikums Nr.5) – norādot dokumentus par papildus kvalifikāciju profesionālās darbības un attīstības jomās. Publikāciju saraksts, jānoformē atbilstoši zinātnisko rakstu prasībām.

6.6.katra virziena biedrības Sertifikācijas/resertifikācijas komisija vai dalīborganizācijas pārstāvis/ji (tikai gadījumos, ja nav sertifikācijas/resertifikācijas komisijas) pārskata kandidāta dokumentus un izsniedz elektroniski parakstītu rekomendāciju (pielikums Nr.3).

6.7.Dokumenti (.doc/.pdf,/.jpg formātā apkopoti vienā failā) Sertifikācijas un resertifikācijas komisijai ir jānosūta elektroniski uz epastu: sert@psihoterapija.lv ne vēlāk kā 14 (četrpadsmit) dienas pirms Sertifikācijas un resertifikācijas komisijas sēdes. Vēlāk iesniegtie dokumenti, tiks skatīti nākamajā sēdē.

6.8.Resertifikācijai nepieciešamie dokumenti jāapkopo vienā failā norādītajā secībā (punkts 6.5.2-6.5.7.) un jāparaksta ar drošu elektronisko parakstu. Dalīborganizācijas rekomendācija tiek pievienots kā atsevišķs fails. Rekomendācija un kandidāta dokumenti tiek nosūtīti vienā kopīgā epastā.

6.9.Sertifikācijas un resertifikācijas komisija ir tiesīga resertifikācijas kandidātam lūgt uzrādīt iesniegto dokumentu oriģinālus, iesniegt precizējumus vai paskaidrojumus par profesionālo darbību.

6.10.Sertifikācijas un resertifikācijas komisija var nepieņemt dokumentus izskatīšanai, ja resertifikācijas kanditāts nebūs ievērojis dokumentu iesniegšanas kārtību, noformēšanu un iesniegšanas termiņu.

6.11.Profesionālās darbības un kvalifikācijas paaugstināšanas novērtējums punktos. Resertifikācijai vienā gadā jāiegūst 50 punkti. Punktus var iegūt, ieskaitot aktivitātes jebkurā no piecām profesionālās darbības un attīstības jomām. Vienīgais, kas tiek uzskatīts par obligātu resertifikācijas periodā, ir supervīziju saņemšana. Viena gada laikā jābūt prezentētiem 10 gadījumiem (individuālajā vai grupas) supervīzijā.

6.12.Kovīziju skaitīšana resertifikācijā:

6.12.1.1 punkts par vienu kovīzijas stundu;

6.12.2.kovīzijas netiek skaitītas pirmajā resertifikācijas periodā.

6.12.3.tie psihoterapijas speciālisti, kuri ir resertificēti 4 reizes un visās resertifikācijas reizēs iegūts sertifikāts uz 5 gadiem, var prezentēt individuālos gadījumus tikai kovīzijas grupā.

6.12.4.veidlapā (pielikums Nr.5) par profesionālo pilnveidi sadaļā = kovīzijas, jānorāda kovīzijas grupas dalībnieki.

6.13.Ja resertifikācijas prasības psihoterapeita specialitātē ir izpildītas un iegūto punktu skaits par psihoterapeita (psihoterapijas speciālista) profesionālās darbības un kvalifikācijas paaugstināšanu ir pietiekošs un pamatots, tad Sertifikācijas un resertifikācijas komisija pieņem lēmumu: resertificēt uz 2 vai 5 gadiem.

6.14.Ja prasības nav izpildītas vai/un iegūto punktu skaits ir nepietiekošs, tad Sertifikācijas un resertifikācijas komisija var atkārtoti izskatīt resertifikācijas pieprasījumu, bet ne vēlāk kā pusgadu no sertifikāta termiņa beigām

6.15.Gadījumos, kad bijis prakses pārtraukums (pauzes), tam jāatspoguļojas prakses pārskatā.

6.16.Gadījumos, kad pusgadu pēc sertifikāta termiņa beigām, LPB biedrs nav resertificējies, viņam ir pienākums iesniegt iesniegumu Sertifikācijas un resertifikācijas komisijai, minot prakses pārtraukšanas iemeslu, informāciju par psihoterapijas prakses pārtraukuma un psihoterapijas prakses atsākšanas termiņu.

6.17.Supervīzijas tiek ieskaitītas tikai tad, ja tiek saņemtas pie profesionāļa ar attiecīgu supervizora izglītību un kvalifikāciju kādā no psihoterapijas virzieniem - pie LPB, EPA, LĀPA vai citu valstu nacionālo dalīborganizāciju supervizoriem.

6.19.Gadījumā, ja resertifikācija notiek pēc profesionālās darbības pārtraukuma, par kuru pirms profesionālās darbības pārtraukšanas nav rakstveidā paziņots Sertifikācijas un resertifikācijas komisijai, resertificējamais var pretendēt uz divgadīgo sertifikātu. Prasības pretendentam – iegūti 25 punkti pēdējo 6 mēnešu laikā pirms resertifikācijas procedūras.

**5.Resertifikācijas atteikums.**

5.1.Ja pretendents sniedz LPB Sertifikācijas un resertifikācijas komisijai nepatiesas vai sagrozītas ziņas, sertifikātu var nepiešķirt vai anulēt. Šādus gadījumus var nodot izskatīšanai Ētikas komisijā.

5.2.Sertifikācijas un resertifikācijas komisija var atteikt resertifikāciju, pamatojoties uz Ētikas komisijas ziņojumu. Sarežģītos gadījumos, lai pieņemtu lēmumu, Sertifikācijas un resertifikācijas komisija var pieaicināt dalīborganizācijas, valdes vai Ētikas komisijas pārstāvjus.

5.3.Atsevišķos gadījumos, kad pretendenta izglītības dokumenti atbilst resertifikācijas prasībām, bet rodas šaubas par profesionālajām kompetencēm un/vai garīgās veselības stāvokli, Sertifikācijas un resertifikācijas komisijai ir tiesības resertificējamam izvirzīt papildu prasības /piemēram, pašterapijas vai supervīziju veidā/, kas jāizpilda Sertifikācijas un resertifikācijas komisijas noteiktajā laika posmā, lai atkārtoti pretendētu sertificēties. Prasībām un to iemesliem jābūt fiksētiem protokolā, ko pievieno resertificējamā lietai, un to izpilde tiek pārbaudīta atkārtotajā Sertifikācijas un resertifikācijas komisijas sēdē.

5.4.Ja Sertifikācijas un resertifikācijas komisijas izvirzītās prasības netiek izpildītas, tad Sertifikācijas un resertifikācijas komisija var atteikt resertifikāciju, kamēr prasības netiek izpildītas vai izvirzīt jaunas prasības ar jauniem izpildes laika termiņiem.

***Pielikums Nr.1***

**LPB Sertifikācijas un resertifikācijas** **komisijai 2025. gada 6. aprīlis**

**Rekomendācija sertifikācijai**

Dalīborganizācijas apliecinājums par sertifikācijas pretendenta iegūto izglītības un kvalifikācijas atbilstību LPB noteiktajām psihoterapeita (psihoterapijas speciālista) sertifikācijas prasībām.

|  |  |
| --- | --- |
| Dalīborganizācija | **Virziena biedrības nosaukums** |
|  |  |
| Vārds | **Vārds** |
| Uzvārds | **Uzvārds** |
| Psihoterapijas mācību iestāde | **Psihoterapijas māc. iestāde** |
| Mācību sākums | **Mācības uzsāktas** |
| Mācību beigas | **Mācības pabeigtas** |
| Mācību ilgums | **Kopējais mācību ilgums** (stundas) |
| Piešķirtā kvalifikācija | **Kvalifikācija** |

Pretendents praktizē pārstāvētā psihoterapijas virziena ietvaros.

Lūdzam piešķirt **vārdam uzvārdam** LPB psihoterapeita (psihoterapijas speciālista) sertifikātu uz diviem gadiem.

**Dalīborganizācijas** pārstāvji

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats vārds uzvārds \_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

***Pielikums Nr.2***

**LPB Sertifikācijas un resertifikācijas komisijai 2025. gada 6. aprīlis**

**Vārds uzvārds** (PK xxxxxx-xxxxx) **iesniegums**

**par psihoterapijas speciālista sertifikāta piešķiršanu.**

Pievienoju sekojošus dokumentus vai dokumentu kopijas:

|  |
| --- |
| ***Aizpilda sertifikācijas kandidāts*** |
|  | Diplomi par augstāko izglītību. | *Ir* |
|  | Dokuments un tā pielikums par izglītību psihoterapijā. | *Ir* |
|  | Dalīborganizācijas rekomendācija. | *Ir* |
|  | Izziņa/s par personisko psihoterapiju. | *jāieraksta stundu skaits* |
|  | Izziņa/s par saņemtajām supervīzījām.  | *jāieraksta stundu skaits* |
|  | CV (profesionālās darbības, izglītības un pieredzes pārskats 1-2 lpp) | *Ir* |
|  | Īss (1-2 lpp) psihoterapeitiskās prakses pārskats. | *Ir* |
|  | Apliecinājums par sertifikācijas nodevu.  | *Ir* |
|  | Apliecinājums par biedra naudas nomaksu.  | *Ir* |
|  | Dokumenti par papildus tālākizglītību. | *Ir* |

Par sevi reģistrā vēlos redzēt sekojošas ziņas:

|  |  |
| --- | --- |
| Vārds | **Vārds** |
| Uzvārds | **Uzvārds** |
| Psihoterapijas virziens | **Virziens** |
| Prakses vieta | **Adrese, pilsēta** |
| Tālrunis | **Tālrunis** |
| e-pasts | **e-pasts** |

Ar savu elektronisko parakstu apliecinu piekrišanu tam, ka sekmīgas sertifikācijas gadījumā, tabulā uzrādītā kontaktinformācija un sertifikāta derīguma termiņš tiek publicēti Latvijas Psihoterapeitu biedrības Reģistra publiskajā sadaļā.

Ar LPB personas datu aizsardzības noteikumiem (apstiprināti LPB valdes sēdē 16.12.2019.) esmu iepazinies un piekrītu savu personas datu apstrādei noteikumos paredzētajiem mērķiem.

*(vārds, uzvārds)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

***Pielikums Nr.3***

**LPB Sertifikācijas un resertifikācijas komisijai 2025. gada 6. aprīlis**

**Rekomendācija resertifikācijai**

Dalīborganizācijas apliecinājums par psihoterapeita (psihoterapijas speciālista) prakses un tālākizglītības atbilstību LPB noteiktām psihoterapeita (psihoterapijas speciālista) resertifikācijas prasībām.

|  |  |
| --- | --- |
| Dalīborganizācija | **Virziena biedrības nosaukums** |
|  |  |
| Vārds | **Vārds** |
| Uzvārds | **Uzvārds** |
| Laika posma sākums | **Pagājušā sert. izsniegšanas dat.** |
| Laika posma beigas | **Sert. derīguma termiņš** |
| Kopējais punktu skaits | **Kopējais resert. punktu skaits** (punkti) |

Pretendents praktizē pārstāvētā psihoterapijas virziena ietvaros.

Lūdzam resertificēt **vārdu uzvārdu** LPB psihoterapijas speciālistu uz turpmākiem pieciem vai diviem gadiem.

**Dalīborganizācijas** pārstāvji

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

***Pielikums Nr.4***

**LPB Sertifikācijas un resertifikācijas komisijai 2025. gada 6. aprīlis**

**Vārds uzvārds** (PK xxxxxx-xxxxx) **iesniegums.**

Lūdzu resertificēt mani uz nākošo termiņu.

Pievienoju sekojošus dokumentus:

|  |
| --- |
| ***Aizpilda resertifikācijas kandidāts*** |
|  | Dalīborganizācijas rekomendācija (pielikums Nr.3). | *Ir* |
|  | CV (profesionālās darbības, izglītības un pieredzes pārskats uz 1-2 lpp). | *Ir* |
|  | Īss (1-2 lpp) psihoterapeitiskās prakses pārskats. | *Ir* |
|  | Apliecinājums par sertifikācijas nodevu.  | *Ir* |
|  | Apliecinājums par biedra naudas nomaksu.  | *Ir* |
|  | Aizpildīta profesionālās pilnveides tabula (pielikums Nr.5) | *Ir* |

Par sevi reģistrā vēlos redzēt sekojošas ziņas:

|  |  |
| --- | --- |
| Vārds | **Vārds** |
| Uzvārds | **Uzvārds** |
| Psihoterapijas virziens | **Virziens** |
| Prakses vieta | **Adrese, pilsēta** |
| Tālrunis | **Tālrunis** |
| e-pasts | **e-pasts** |

Ar savu elektrosnisko parakstu apliecinu piekrišanu tam, ka sekmīgas resertifikācijas gadījumā tabulā uzrādītā kontaktinformācija un sertifikāta derīguma termiņš tiek publicēti Latvijas Psihoterapeitu biedrības Reģistra publiskajā sadaļā.

Ar LPB personas datu aizsardzības noteikumiem (apstiprināti LPB valdes sēdē 16.12.2019.) esmu iepazinies un piekrītu savu personas datu apstrādei noteikumos paredzētajiem mērķiem.

*(vārds, uzvārds)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

***Pielikums Nr.5***

**Veidlapa – profesionālās pilnveides tabula.**

Kvalifikācijas paaugstināšanas dokumentu nosaukumi, laika posms, ilgums, punkti ir jāieraksta zemāk redzamajā formā.

| **1. Personiskā un profesionālā attīstība.**Tiek iekļauta saņemtātālākizglītība psihoterapijā, personiskā terapija, supervīzijas saņemšana (individuāli un/vai grupā), kovīzijas grupā (tikai pēc ceturtās resertifikācijas).Punktu skaitīšana:* 1 punkts par 1 stundu,
* maģistra vai doktora studijas psiholoģijas vai psihoterapijas jomā tiek ieskaitītas – 5 punkti par vienu kredītpunktu.
 |
| --- |
| **Tālākizglītība psihoterapijā (dalība semināros, apmācībās, konferencēs utt.)** |
| *Nr.* | *Tālākizglītības nosaukums (jānorāda pilns nosaukums , tēma, lektors utt.)* | *Laika posms (no-līdz)* | *Ilgums (gadi, dienas, stundas)* | *Punkti* |
| 1. |  |  |  |  |
| 2. |  |  |  |  |
| **Personiskā terapija** |
| *Nr.* | *Psihoterapeits /psihoterapijas speciālists (jānorāda vārds, uzvārds).* | *Laika posms (no-līdz)* | *Ilgums (stundas)* | *Punkti* |
| 1. |  |  |  |  |
| 2. |  |  |  |  |
| **Supervīzija** |
| *Nr.* | *Supervizors (jānorāda vārds, uzvārds).* | *Laika posms (no-līdz)* | *Ilgums (stundas)* | *Prezentēto gadījumu skaits* | *Punkti* |
| 1. |  |  |  |  |
| 2. |  |  |  |  |
| **Kovīzija** |
| *Nr.* | *Kovīzijas grupas dalībnieki (jānorāda grupas dalībnieku vārdi, uzvārdi vienā ailē).* | *Laika posms (no-līdz)* | *Ilgums (stundas)* | *Prezentēto gadījumu skaits* | *Punkti* |
| 1. |  |  |  |  |
| 2. |  |  |  |  |

| **2. Zinātniskā darbība**Tiek iekļauta dalība kā lektoram konferencēs, kongresos.Punktu skaitīšana:* referāta nolasīšana, darbnīcas vadīšana, diskusiju vadīšanu utt. 10 punkti par katru aktivitāti
 |
| --- |
| **Dalība konferencēs – referāta nolasīšana, darbnīcas, diskusiju vadīšana utt.** |
| *Nr.* | *Konferences nosaukums, dalības forma* | *Laiks (no-līdz)* | *Ilgums (dienas, stundas)* | *Punkti* |
| 1. |  |  |  |  |
| 2. |  |  |  |  |

| **3. Pedagoģiskā darbība**Tiek iekļauta psihoterapijas pasniegšana, semināru, apmācību, supervīziju vadīšana.Punktu skaitīšana:* 1 punkts par akadēmisko stundu vai 32 punkti par semestra kursu.
 |
| --- |
| **Psihoterapijas pasniegšana (semināru, apmācību vadīšana utt.)** |
| *Nr.* | *Klausītāji, konteksts* | *Laiks (no-līdz)* | *Ilgums (dienas, stundas)* | *Punkti* |
| 1. |  |  |  |  |
| 2. |  |  |  |  |
| **Supervīziju vadīšana** |
| *Nr.* | *Supervīziju saņēmēji (supervīziju veids, dalībnieku skaits)* | *Laiks (no-līdz)* | *Skaits (stundas)* | *Punkti* |
| 1. |  |  |  |  |
| 2. |  |  |  |  |

| **4. Zinātniskās publikācijas**Tiek iekļauta disertācija, pētījumi, projekti, grāmatas, zinātniskās publikācijas.Punktu skaitīšana:* zinātniskais darbs – doktora disertācija psiholoģijas/psihoterapijas jomā 100 punkti par vienu,
* zinātniskais darbs – pētījums (bakalaura, maģistra vai cits pētījums psiholoģijas/psihoterapijas jomā) 50 punkti par vienu,
* zinātniskais darbs – monogrāfija, mācību grāmata psiholoģijas/psihoterapijas jomā 85 punkti par vienu,
* publikācijas specializētajā profesionālajā presē 25 punkti par vienu.
 |
| --- |
| *Nr.* | *Publikācijas nosaukums* | *Forma* | *Laika posms/Datums* | *Punkti* |
| 1. |  |  |  |  |
| 2. |  |  |  |  |

| **5. Citas aktivitātes**Tiek iekļauta nespecializētās publikācijas, aktīvs darbs LPB, Eiropas psihoterapeitu asociācijā (EPA) un virzienu pārstāvošajā biedrībā – valdes, komisijas loceklis utt., LPB, EPA, kā arī virzienu pārstāvošās dalīborganizācijas konferenču un semināru organizēšana.Punktu skaitīšana:* publikācijas nespecializētajā presē 5 punkti par katru,
* aktīvs darbs LPB, Eiropas psihoterapeitu asociācijā (EPA) un virzienu pārstāvošajā biedrībā – valdes, komisijas loceklis utml. 10 punkti par vienu gadu,
* LPB, EPA, kā arī virzienu pārstāvošās dalīborganizācijas konferenču un semināru organizēšana. 10 punkti par katru.
 |
| --- |
| *Nr.* | *Aktivitātes nosaukums, apraksts* | *Laika posms* | *Laika posms/Datums* | *Punkti* |
| 1. |  |  |  |  |
| 2. |  |  |  |  |